Publication: Magyar Közlöny
Issue: MK-1999-19 (Year: 1999, Number: 19)
Era: 1990-2004
Section: a 10/1999. (III. 8.) KHVM rendelethez
Paragraph Index: 208

10. Az írásos tájékoztató, melynek tartalmaznia kell: — az ügyfélfogadás rendjét, — a tanfolyamra való felvétel módját, — az előírt alkalmassági vizsgálatokat kategóriánként (egészségi alkalmasság, PÁV), — az elsősegélynyújtási ismeretek megszerzésének módját, — a tanfolyamra történő felvétel és a vizsgára bocsátás feltételeit kategóriánként, — a járművezetői tanfolyamok tantárgyait, azok kötelező minimális, valamint a képző szerv által tartott óraszámát, az elméleti tanórák időtartamát, — a járműhasználatot: a választható típusokat, tanuló által biztosított jármű esetén a használat feltételeit, — a hiányzás pótlását és annak költségét, — a tandíjat: = az elméleti rész díját, = a gyakorlati oktatás óradíját, ezen belül az alapdíjtól való eltérést [alapoktatási óra, főoktatási óra (városi, országúti, éjszakai, hegyvidéki vezetés), pótóra, biztonsági ellenőrzés és üzemeltetési óra], — az egyes tantárgyak hallgatása és vizsgája alóli mentesítés feltételeit, — a tanuló jogait és kötelezettségeit, — a tanuló áthelyezés és a teljesített oktatásról szóló igazolás kiadásának módját, — a képző szerv jogait és kötelezettségeit, — oktatási helyszínek címét, — a vizsgadíjakat és azok megfizetésének módját, — a képzés felügyeletét ellátó megyei (fővárosi) közlekedési felügyelet címét és telefonszámát. Az írásos tájékoztatót a képző szervek készítik el, és végzik a szükséges módosításokat. Az írásos tájékoztató egy példányát a képző szerv köteles a tanfolyamra történő jelentkezéssel egyidejűleg a jelentkezőnek átadni, és a tanfolyamra jelentkezők jobb tájékoztatása érdekében az ügyfélfogadásra szolgáló helyiségben jól látható helyen kifüggeszteni.”

Source: https://magyarkozlony.hu/hivatalos-lapok/f1f9a9ac6de8df1b0a21bad9183319953796b6c0/dokumentumok/61a95308220709be5de688899d898715dc8bac43/letoltes